text: SønderjyskE henter back i AC Horsens
  18 juni 2014 kl. 04.17
  SønderjyskE har nu fundet afløseren for venstre-backen Daniel Christensen. Klubben har hentet Erik Marxen i AC Horsens på en etårig lejeaftale.
  Den 23årige back har tidligere spillet i Middelfart G&B, Vejle Boldklub Kolding, hvorefter han i sidste sæson underskrev en treårig kontrakt med AC Horsens.
  Sportschef Hans Jørgen Haysen kan dermed præsentere den første nye spiller efter, at han i sidste uge tiltrådte.
  - Erik Marxen er en hurtig spiller, som samtidigt også er dygtig med bolden. Han har sin styrke i det fremadrettede spil, og offensivt er han en hovedstødsstærk spiller, som dermed også kan blive et våben i dødboldsituationer, siger Hans Jørgen Haysen.
  Erik Marxen glæder sig til at prøve kræfter med den bedste danske række.
  - Det har været et mål for mig at spille i Superligaen, og det var også derfor, jeg skiftede til AC Horsens, men desværre formåede vi ikke at rykke op i denne sæson. Jeg er glad for, at jeg nu får mulighed for prøve mig af i Superligaen for SønderjyskE, og det bliver givtigt for alle parter. Forhåbentlig er AC Horsens tilbage i Superligaen i næste sæson, når jeg vender tilbage, så det er på gensyn og ikke farvel, lyder det fra Erik Marxen.
  Lejeaftalen forudsætter, at Erik Marxen senere i denne uge består det obligatoriske lægetjek hos SønderjyskE.
  Fakta Erik Marxen:
  Alder: 23 årHøjde: 185 cm.Vægt: 80 kg.Position: Venstre backKontrakt: 30.06. 2015 (1årig lejeaftale med AC Horsens)Tidligere klubber: Middelfart G&B, Vejle Boldklub Kolding, ACHorsens
  
  